**ZMLUVA**

**č. 04/2021**

**Objednávateľ:** Obec Vítkovce

**sídlo** : Obec Vítkovce, Obecný úrad č. 99, 053 63, pošta Spišský Hrušov

**IČO** : 00329746

**štatutárny** **orgán** : Peter Dirda, starosta obce

**t. č.:** 053/4492 129

(ďalej len objednávateľ)

**Dodávateľ: Ivory Slovakia, s.r.o.**

**Sídlo :** Mlynská 938/23, Poprad, 058 01

**IČO :** 53 008 391

**DIČ : 212 122 8648**

**bankové spojenie : UniCredit Bank Slovakia, a.s.**

**IBAN : SK64 1111 0000 0016 2212 2007**

**konajúci prostredníctvom: Simona Petríková - konateľ**

(ďalej len dodávateľ)

**Čl. I Úvodné ustanovenia**

Podkladom pre uzatvorenie tejto zmluvy o poskytnutí služieb - **Výkon externého manažmentu projektu : Miestna občianska poriadková služba v obci Vítkovce**, na predmet zákazky uvedený v čl. II tejto zmluvy, je ponuka dodávateľa zo dňa 27.10.2021, ktorá je výsledkom verejného obstarávania zákazky s nízkou hodnotou na poskytnutie služieb, podľa § 117 zákona NR SR č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), v súlade s prílohou č. 1 k ZVO, vyhlásenej vo výzve na predkladanie ponúk, zo dňa 04.10.2021

**Čl. II Predmet zmluvy**

1. Predmetom tejto zmluvy je úprava práv a povinností medzi zmluvnými stranami, v súvislosti s poskytnutím služieb - **Výkon externého manažmentu projektu : Miestna občianska poriadková služba v obci Vítkovce**

 **Externý manažér projektu vykonáva v rámci projektu najmä tieto činnosti:**

* konzultačná a poradenská činností vrátane komunikácie so sprostredkovateľským orgánom
* od podpisu zmluvy o NFP po úplné finančné ukončenie realizácie projektu,
* riadenie projektu,
* zabezpečenia dodržania procesov kontroly kľúčových technických a environmentálnych

charakteristík projektu,

* sledovanie dodržiavania termínov a harmonogramu projektu,
* komplexne poradenstvo a asistenčné služby v oblasti štrukturálnych fondov EÚ, najmä

vypracovanie žiadosti o platbu (vrátane príloh), vypracovanie monitorovacích správ

(vrátane príloh), sledovanie a koordinácia povinnosti prijímateľa podľa Príručky prijímateľa

a podľa zmluvy o NFP spracovanie podkladov k zmenovým konaniam a ďalšie úkony

súvisiace s implementáciou projektu,

* kontrola účtovných dokladov predmetného projektu, vrátane finančného riadenia

predmetného projektu,

* asistencia pri kontrole na miesto zo strany riadiaceho, sprostredkovateľského orgánu,
* koordinácia projektových činností s prijímateľom NFP a inými dotknutými orgánmi štátnej správy súvisiace s implementáciou projektu vrátané spracovania dokumentácie a komunikácie vo všetkých formách v mene žiadateľa.

**Čl. III Práva a povinnosti zmluvných strán**

1. Poskytovateľ je povinný poskytovať služby riadne podľa článku II. tejto zmluvy.
2. Poskytovateľ je povinný poskytovať služby, ktoré sú predmetom zmluvy objednávateľovi.
3. Poskytovateľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri poskytovaní služieb podľa tejto zmluvy a bez súhlasu objednávateľa ich neposkytne tretej osobe

**Čl. IV Cena, Spôsob platby, splatnosť a písomná evidencia**

1. Cena za poskytovanie služieb sa stanovuje pre predmet zmluvy nasledovne: Celková cena za poskytovanie služieb tvorí sumu: 12 000,00,- EUR s DPH.
2. Cena za poskytovanie služieb nesmie presiahnuť sumu uvedenú v ods. 1 tohto článku.

Cena za poskytovanie služieb je splatná:

* priebežnou fakturáciou počas celého trvania projektu v nadväznosti na harmonogram predkladania žiadostí o platbu,
* realizácia predmetu zmluvy začne dňom účinnosti tejto zmluvy o poskytnutí služieb. Ukončenie realizácie predmetu zmluvy je po vypracovaní a schválení záverečnej monitorovacej správy k projektu poskytovateľom NFP.
1. Objednávateľ uhradí dohodnutú odmenu poskytovateľovi na základe vystavených faktúr na účet poskytovateľa. Lehota splatnosti faktúr je 14 dní

**Čl. V Práva a povinnosti objednávateľa**

1. Objednávateľ je povinný poskytnúť poskytovateľovi patričnú súčinnosť nevyhnutnú na riadne vykovanie predmetu zmluvy. Patričnou súčinnosťou sa rozumie najmä: - obstarať a odovzdať všetky informácie a doklady súvisiace s predmetom zmluvy, - vytvoriť také podmienky spolupráce, aby poskytovateľ mohol riadne a včas splniť svoj záväzok, - určiť osobu alebo osoby, ktoré sa budú aktívne podieľať na spolupráci ako aj poskytovať súčinnosť pri práci, Patričnú súčinnosť je objednávateľ povinný poskytnúť na výzvu poskytovateľa bez zbytočného odkladu.
2. Objednávateľ sa zaväzuje neodkladne oznámiť poskytovateľovi všetky podstatné zmeny, o ktorých uvažuje a ktoré môžu ovplyvniť realizáciu predmetu zmluvy ešte pred ich uplatnením.
3. Objednávateľ je oprávnený byť informovaný o všetkých skutočnostiach týkajúcich sa predmetu zmluvy. Na výzvu objednávateľa je poskytovateľ povinný bez zbytočného odkladu písomne informovať objednávateľa o skutočnom stave prebiehajúcej realizácie predmetu zmluvy.

**Čl. VI Zánik zmluvy**

1. Táto zmluva zaniká dohodou zmluvných strán alebo odstúpením od zmluvy niektorou zo zmluvných strán z dôvodov podľa ustanovení § 344 až § 351 Obchodného zákonníka č. 513/1991 Zb. v znení neskorších predpisov alebo ak dodávateľ podstatným spôsobom poruší túto zmluvu v čl. III.
2. Objednávateľ si vyhradzuje právo odstúpenia od tejto zmluvy aj bez predchádzajúcej písomnej výzvy bez uvedenia dôvodu alebo ak dodávateľ podstatným spôsobom poruší túto zmluvu v čl. III. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej lehoty na pošte. V prípade, ak sa písomnosť vráti odosielateľovi s označením pošty „adresát neznámy “ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
3. V prípade nedodržania tohto ustanovenia, objednávateľ si vyhradzuje právo zmluvný vzťah ukončiť.
4. Odstúpenie od tejto zmluvy neovplyvňuje splnenie záväzkov oboch zmluvných strán, vyplývajúcich zo záväzných objednávok, uzavretých na základe tejto zmluvy.

**Čl. VII Záverečné ustanovenia**

1. Práva a povinnosti v tejto zmluve neupravené sa riadia príslušnými ustanoveniami Obchodného zákonníka a inými právnymi predpismi platnými na území Slovenskej republiky.
2. Poskytovateľ je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí NFP vykonávaný v súlade s príslušnými právnymi predpismi SR a EU oprávnenými osobami, ktorými sú:
* Príslušné ministerstvo zastúpené svojou agentúrou,
* Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými v písm. i) až iv) v súlade s príslušnými právnymi predpismi SR a ES, a poskytnúť im všetku potrebnú súčinnosť.
1. Obsah tejto zmluvy je možné meniť a dopĺňať po dohode zmluvných strán. Zmeny sa vykonávajú v písomnej forme dodatkami označenými poradovým číslom a budú podpísané zodpovednými osobami zastupujúcimi zmluvné strany.
2. Táto zmluva nadobúda platnosť dňom jej podpisu medzi oboma zmluvnými stranami a účinnosť nasledujúci deň po zverejnení zmluvy na webovom sídle objednávateľa.
3. Objednávateľ a poskytovateľ sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu zmluvy, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
4. V prípade akéhokoľvek nedorozumenia, sporu, resp. sporného nároku sa ich zmluvné strany zaväzujú riešiť bez zbytočného odkladu vzájomnou dohodou.
5. Zmluva je vyhotovená v šiestich rovnopisoch, pričom objednávateľ obdrží päť podpísaných rovnopisov a poskytovateľ jeden rovnopis.
6. Zmluva nadobúda účinnosť po splnení odkladacej podmienky, ktorá spočíva v tom že:

a) dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná príslušný sprostredkovateľský orgán a príjemcom pomoci, ktorým je Kupujúci a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok a

b) dôjde k overeniu procesu verejného obstarávania

Vo Vítkovciach , dňa 19.11.2021

**Objednávateľ**:  **Dodávateľ**:

Obec Vítkovce Ivory Slovakia s.r.o.,

Peter Dirda

Starosta obce